CRNA GORA

 OPŠTINA DANILOVGRAD

**Sekretarijat za urbanizam, komunalne,** **stambene**

**poslove, saobraćaj i zaštitu životne sredine**

Broj: 03-032-5-up-469/1

 Danilovgrad, 28.10.2015. godine

Na osnovu člana 13 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13) i člana 196 Zakona o opštem upravnom postupku („Sl. list RCG“, br. 60/03 i „Sl. list CG“, br. 32/11) u postupku odlučivanja po zahtjevu „VGI – RIVER“ doo Nikšić, o potrebi procjene uticaja na životnu sredinu, Sekretarijat za urbanizam, komunalne, stambene poslove, saobraćaj i zaštitu životne sredine donosi:

**R J E Š E NJ E**

**I Utvrđuje se da nije potrebna procjena uticaja na životnu sredinu** projekta kaveznog uzgoja
 kalifornijske pastrmke na rijeci Zeti (selo Viš), koji se nalazi uz kat. parcelu br. 2773/11, KO
 Slap, opština Danilovgrad.

**II** Nosilac projekta, „VGI – RIVER“ doo Nikšić, može nastaviti sa funkcionisanjem projekta iz
 tačke I ovog rješenja, u skladu sa važećim tehničkim normativima i standardima propisanim

 za tu vrstu projekta, uz obavezu da pri funkcionisanju projekta primijeni potrebne mjere
 zaštite i to:

- da se tokom funkcionisanja projekta izbjegnu ili na najmanju mjeru svedu ugrožavanje i
 oštećenje prirode, shodno članu 10 Zakona o zaštiti prirode („Sl. list CG“, br. 51/08, 21/09,

 40/11 i 62/13 ),

- da uginulu ribu predaje ovlašćenom preduzetniku za upravljanje životinjskim otpadom ili
 da je odlaže u zemljanim kopovima gdje će je po odlaganju prekriti krečom i prvobitno
 iskopanom zemljom,

- uredno vrši sakupljanje nastalog komunalnog otpada na predmetnoj lokaciji i odlaganje
 istog na za to propisanom mjestu,

- u postupku dezinfekcije nije dozvoljeno koristiti formalin i njemu slične kancerogene
 supstance,

- koristiti hemikalije, antibiotike i druge ljekove u dozvoljenim količinama i na propisan
 način,

- spriječi ispuštanje jedinki kalifornijske pastrmke u prirodni vodeni tok,

- ukoliko dođe do akcidenta, koji može ugroziti životnu sredinu, prilikom funkcionisanja ili
 prestanka funkcionisanja projekta, nosilac projekta je dužan obavijestiti nadležni organ.

**III** Nosilac projekta je dužan ovo rješenje dati na uvid obrađivaču tehničke dokumentacije, kako bi
 se navedene mjere ispoštovale pri implementaciji tehničke dokumentacije i iste provjerile u
 postupku tehničke kontrole i tehničkog pregleda projekta.

**IV** Nalaže se nosiocu projekta, „VGI – RIVER“ doo Nikšića, da u slučaju prenamjene
 projekta ili proširenja kapaciteta izvedenog projekta, podnese zahtjev nadležnom organu za

 odlučivanje o potrebi procjene uticaja na životnu sredinu.

**O b r a z l o ž e nj e**

Nosilac projekta, „VGI – RIVER“ doo Nikšić, obratio se Sekretarijatu za urbanizam, komunalne, stambene poslove, saobraćaj i zaštitu životne sredine zahtjevom br. 03-032-5-up-469, 20.10.2015. godine, za odlučivanje o potrebi procjene uticaja na životnu sredinu projekta kaveznog uzgoja kalifornijske pastrmke na rijeci Zeti, koji se nalazi uz kat. parcelu br. 2773/11, KO Slap, opština Danilovgrad.

Postupajući po zahtjevu nosioca projekta, a shodno odredbama člana 12 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13) ovaj sekrtarijat obavijestio je zainteresovane organe, organizacije i javnost, organizovao javni uvid i obezbijedio dostupnost podataka i dokumentacije nosioca projekta.

Razmatranjem zahtjeva nosioca projekta i podataka o predmetnoj lokaciji, karakteristikama i mogućim uticajima navedenog projekta na životnu sredinu, ovaj sekretarijat je utvrdio razloge za donošenje ovog rješenja:

- navedeni projekat se odnosi na kavezni uzgoj kalifornijske pastrmke koji se nalazi uz kat. parcelu br. 2773/11, KO Slap, opština Danilovgrad,

- ukupna površina ribnjaka iznosi 22 m x 54 m, tj. 1188 m², a cijeli sistem obuhvata površinu od 3000 m³ vode,

- ribnjak ima 40 kaveza dimenzija 5 x 5 m. Kavezi su montažnog tipa sa mogućim odvajanjem i stvaranjem zasebnog sistema;

- kapacitet proizvodnje je 75 tona godišnje,

- mreže su izgrađene od visoko kvalitetnog poliamida, a veličina okaca se kreće od 5mm do 12 mm,

- mlađ se doprema do lokacije namjenskim kamionom za prevoz žive ribe, a istovar se vrši direktno u kaveze,

- kontrola zdrastvenog stanja i preventivne mjere se obavljaju po potrebi uz odlaganje uginule ribe u za to predviđene PVC kontejnere/burad,

- za ishranu pastrmke koristi se ekstrudirana hrana,

- količina hrane je prilagođena starosti ribljeg fonda,

- na predmetnoj lokaciji radom objekta neće doći od zagađivana vazduha kao ni pojave povišenog režima buke,

- razmatrajući prirodu projekta, njegovo funkcionisanje neće remetiti ravnotežu postojećeg vodenog ekosistema,

- uzimajući u obzir raspoloživu dokumentaciju i podatke o karakteristikama planiranog projekta i
 predmetne lokacije, važeće tehničke normative i standarde propisane za izgradnju, korišćenje i
 održavanje ove vrste objekata, kao i odgovarajuće mjere zaštite utvrđene u tački II dispozitiva ovog

 rješenja, ne očekuje se značajni negativni uticaj na segmente životne sredine u toku izvođenja i
 funkcionisanja predmetnog projekta.

Imajući u vidu prethodno navedeno, Sekretarijat za urbanizam, komunalne, stambene poslove, saobraćaj i zaštitu životne sredine, na osnovu sprovedenog postupka, razmatranja zahtjeva nosioca projekta i uvida u dostavljenu dokumentaciju, kao i primjenom odredaba člana 13, a u vezi sa članom 5 stav 1 tačka 2 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13) i člana 196 Zakona o opštem upravnom postupku („Sl. list RCG“, br. 60/03 i „Sl. list CG“, br. 32/11) odlučeno je kao u dispozitivu ovog rješenja.

Ovim rješenjem su utvrđene mjere za sprječavanje mogućih štetnih uticaja na životnu sredinu u toku eksploatacije projekta i nalože se nosiocu projekta da ovo rješenje da na uvid obrađivaču tehničke dokumentacije, kako bi se navedene mjere ispoštavale i provjerile u postupku tehničke kontrole i tehničkog pregleda projekta.

Takođe, rješenjem je utvrđena obaveza nosioca projekta da u slučaju prenamjene ili proširenja kapaciteta izvedenog projekta, podnese zahtjev nadležnom organu za odlučivanje o potrebi procjene uticaja na životnu sredinu.

**PRAVNA POUKA**: Protiv ovog rješenja može se izjaviti žalba Glavnom administratoru u roku od 15 dana od dana prijema istog. Žalba se predaje preko ovog sekretarijata i taksira sa 5,00 € administrativne takse.

DOSTAVLJENO: Obradio: **S E K R E T A R**,

- Nosiocu projekta Vuk Iković Arh. Vasilije R. Otašević dipl. ing.

- Glavnom administratoru

- Agenciji za zaštitu životne sredine,

- Ekološkoj inspekciji

- U javnu knjigu o sprovedenim postupcima

 procjene uticaja na životnu sredinu

- a/a